text: Chefredaktør: De må ikke få lov at vinde
  15 februar 2015 kl. 18.10
  Ansvarshavende chefredaktør på Jydske Vestkysten, Peter Orry, har ikke tænkt sig at ændre på, hvad avisen bringer på baggrund af skyderierne i København.
  I 2008 trykkede Jydske Vestkysten satiretegner Kurt Westergaards tegninger af Muhamed. Dengang gjorde de det, fordi det var politisk relevant. Men i dag er det med til at sætte avisen på terroristernes verdenskort.
  - Min første reaktion på skyderierne i København var, at nu er det også kommet til Danmark. Det frygtede vi, men det var også noget, de fleste havde forventet, siger ansvarshavende chefredaktør på Jydske Vestkysten, Peter Orry, til TV SYD.
  - De skal ikke have held med det. De skal ikke have lov til at vinde den kamp om ytringsfriheden, siger Peter Orry til TV SYD.
  
  Hør den ansvarshavende chefredaktør uddybe i videoen her (Varighed 24 sekunder)
  
  